Harri Keyn

Harri Keyn (; ) — İngiltərə futbolçusu. Almaniyanın "Bayern Münhen" klubunun və İngiltərə milli futbol komandasının hücumçusu.

Keyn, "Tottenhem Hotspur"un heyətində 2011-ci il avqustun 25-də, Avropa Liqasının ikinci təsnifat mərhələsində Yunanıstanın "Harts" klubuna qarşı oynanılan görüşdə debüt edib. O,"Tottenhem Hotspur"un əsas heyət oyunçusu olanadək icarə əsasında Birinci Liqada çıxış edən "Leyton Orient"də, Çempionşipdə çıxış edən "Milluoll" və "Norviç Siti"də, və Premyer Liqada mübarizə aparan "Norviç Siti"də oynayıb.

Keyn, İngiltərənin yeniyetmələrdən və gənclərdən ibarət komandalarının hamısında çıxış etmişdir. Əsas milli komandada debütü 24 mart 2015-ci ildə baş tutmuşdur.

 Klub karyerası 

 Leyton Orient 
Harri Keyn "Tottenhem Hotspur" akademiyasının yetirməsidir, lakin o, ilk illər əsas komandanın heyətinə düşməkdə çətinlik çəkib. Bu səbəbdən klub onu 2011-ci il yanvarın 7-də İngiltərə Birinci Futbol liqasında çıxış edən "Leyton Orient" komandasına icarəyə verib. O, bu klubun heyətində yanvarın 15-də "Rotsdeyl" klubuna qarşı oynanılmış görüşdə sonradan meydana çıxaraq debüt etmişdir. Keyn, yanvarın 22-də "Şeffild Uensdey" ilə oyunda klubun heyətində ilk qolunu vurub. Fevralın 22-də isə "Bristol Rovers" klubuna qarşı oyunda, görüşün 70-ci dəqiqəsində meydana çıxmasına baxmayaraq iki qol vurmuşdur.

 Milluoll 
Keyn, 2012-ci ilin yanvarın 1-dən, 2011–12 mövsümünün sonunadək icarə əsasında Çempionşipdə mübarizə aparan, "Milluoll" klubuna transfer olunmuşdur. Yanvarın 3-də "Bristol Siti" ilə görüşdə yeni klubunun heyətində debüt etmiş, fevralın 25-də "Börnli" ilə görüşdə isə klubun heyətində ilk qolunu vurmuşdur. Keyn ümumilikdə klubun heyətində Çempionşipdə 22 oyunda meydana çıxmış və 7 qol vurmuşdur, bundan əlavə İngiltərə kubokunda 5 oyunda meydana çıxmış və 2 qol vurmağı bacarmışdır.

 Norviç Siti 
Keyn, 2012-ci il avqustun 31-də icarə əsasında İngiltərə Premyer Liqasında mübarizə aparan "Norviç Siti" klubunun heyətinə keçmişdir. Lakin klubun heyətində olduğu müddətdə cəmi 3 oyunda meydançaya çıxmağı bacarmışdır. İki dəfə "Mançester Siti" klubuna qarşı, bir dəfə isə "Vest Hem Yunayted"ə qarşı oynanılmış görüşdə. Ümumiyyətlə bu müddət Keynin tez-tez zədələr alması ilə yadda qalıb. 1 fevral 2013-cü ildə o, "Tottenhem Hotspur"a geri çağırılıb.

 Lester Siti 
2013-cü il fevralın 21-də Keyn növbəti dəfə icarəyə verilib. Bu dəfə o Çempionşipdə mübarizə aparan "Lester Siti" klubuna keçib. O, fevralın 23-də "Bləkpul" komandasına qarşı görüşdə klubun heyətində debüt etmişdir. Fevralın 26-da "Bləkbörn Rovers" komandasına qarşı oynanılmış və 3–0 hesabı ilə başa çatmış oyunda isə yeni komandanın formasında ilk qolunu vurmuşdur. Ümumilikdə klubun heyətində 13 görüşdə meydançaya çıxan Keyn, bu müddət ərzində rəqib qapılarından 2 top keçirib.

 Tottenhem Hotspur 
Keyn, 2011-ci il avqustun 25-də, Avropa Liqasının ikinci təsnifat mərhələsində "Harts" klubuna qarşı oynanılan görüşdə "Tottenhem Hotspur"un heyətində debüt edib. O, bu görüşün 29-cu dəqiqəsində komandasının lehinə 11 metrlik cərimə zərbəsi qazanıb. Onun komandanın heyətində ikinci görüşü, 2011-ci il sentyabrın 15-də, artıq turnirin qrup mərhələsində "PAOK" ilə görüşə təsadüf edib. Bu oyunda Keyn hakimi aldatmağa cəhd etdiyinə görə sarı vərəqə alması ilə yadda qalıb. Futbolçu əsas komandada ilk qolunu 2011-ci il dekabrın 15-də "Şemrok Rovers" ilə səfər matçında vurub. Bu görüş "Tottenhem Hotspur"un 4:0 hesablı qələbəsi ilə bitib. Hücumçu 2011–2012-ci il Avropa Liqasında 5-i qrup mərhələsində olmaqla ümumilikdə 6 görüşdə meydançaya çıxıb.

Keyn, 2012-ci il avqustun 18-də "Nyukasl Yunaytedə" qarşı oynanılan görüşdə Premyer Liqada debüt edib. O, bu görüşün 85-ci dəqiqəsində Sandronu əvəzləyib, ancaq bu dəyişiklik "Tottenhem Hotspur"u 1:2 hesablı məğlubiyyətdən xilas etməyib. Hücumçu 2013-cü il sentyabrın 2-də "Kardiff Siti" ilə oynanılan görüşün 82-ci dəqiqəsində Andros Taunsendin əvəzinə meydançaya daxil olmuş və komandasına minimal hesablı qələbə qazanmağa kömək etmişdir. Keyn, 2015-ci il yanvarın 1-də "Çelsi" ilə oyunda iki qol vurmuş və bir qol ötürməsi etmişdir. Bunun sayəsində "Tottenhem Hotspur" Şimali London derbisində 5:3 hesabı ilə qələbə qazanmışdır.

2015-ci il fevralın 2-də "Tottenhem Hotspur" ilə olan müqaviləsinin müddətini 2020-ci ilədək uzadıb.

 Klub statistikası 

KlubMövsümLiqaFA KubokuLiqa KubokuAvropaDigərCəmi ÇempionatOyunQolOyunQolOyunQolOyunQolOyunQolOyunQolTottenhem Hotspur2009–10Premyer Liqa000000——002011–12Premyer Liqa00000061—612012–13Premyer Liqa10000000—102013–14Premyer Liqa103002170—1942014–15Premyer Liqa3421206397—51312015–16Premyer Liqa3825411072—5028Total834961942910—12764Leyton Orient (icarə)2010–11Birinci Liqa1850000—00185Milluoll (icarə)2011–12Çempionşip2275200——279Norviç Siti (icarə)2012–13Premyer Liqa301010——50Lester Siti (icarə)2012–13Çempionşip1320000—20152Karyera cəmi1396312310429102019280

 Milli komanda karyerası 
Keyn, 2010-cu ilin yanvarında, 17 yaşadək yeniyetmələr arasında Portuqaliyada keçiriləcək turnir üçün İngiltərə yığmasına çağırılıb. Sonradan o, 19 yaşlılardan ibarət İngiltərə Milli Futbol Komandasına keçib və 8 oktyabr 2010-cu ildə Albaniyalı həmyaşıdlarına qarşı oyunda iki qol vurub. İngiltərə yığmasının 2012-ci ilin iyulunda Estoniyada keçirilən Avropa çempionatında yarımfinala qədər irəliləyə bilməsində Keyn də mühüm rol oynamışdır. Belə ki, hücumçu turnirin qrup mərhələsində Fransa yığmasının qapısına həlledici qol vurmuşdur, məhz bu qol İngiltərə yığmasının turnirin pley-off mərhələsinə keçməsini təmin etmişdir. Keyn, ümumilikdə 19 yaşlılardan ibarət İngiltərə millisinin heyətində 14 görüş keçirmiş və bu görüşlər ərzində 6 qol vurmuşdur.

Keynin adı 2013-cü il iyunun 21-də Türkiyədə keçiriləcək 2013-cü il FIFA Dünya Kubokuna gedəcək İngiltərə yığmasının iştirak ərizəsinə düşüb."Final squad named"  TheFA.com. 28 may 2013. Retrieved 17 June 2013. O, bu turnirdə iyunun 16-da Uruqvayla oyunda debüt etmiş,"Training win for Three Lions"  TheFA.com. 16 June 2013. Retrieved 17 June 2013. İraqla oyunda qol ötürməsi vermiş,"England v Iraq"  TheFA.com. 23 June 2013. Retrieved 24 June 2013/ Çili yığması ilə oyunda isə qol vurmuşdur."All square in Antalya"  TheFA.com. 26 June 2013. Retrieved 26 June 2013.

Keyn, 13 avqust 2013-cü ildə Şotlandiya ilə oyunun 58-ci dəqiqəsində meydana çıxaraq 21 yaşa qədər İngiltərə millisində debüt etmişdir. Bu görüşdə İngiltərə millisi rəqibinə 6–0 hesabı ilə qalib gəlmişdir. O, həmçinin gənclər arasında UEFA Avropa Çempionatının təsnifat mərhələsində də iştirak etmişdir.

Keyn, 2015-ci il martın 28-də Litva yığmasına qarşı görüşdə İngiltərə yığmasının heyətində debüt etmişdir. O, bu görüşün 72-ci dəqiqəsində Ueyn Runini əvəzləmiş və artıq 73-cü dəqiqədə millidə ilk qolunu vurmuşdur.

 Əsas milli komandada vurduğu qollar 
Mənbə:"Harry Kane"  Soccerway. Retrieved 27 March 2015.
 #  Tarix  Yer  Rəqib  Hesab  Nəticə  Yarış 1.  27 mart 2015  Uembli stadionu, London, İngiltərə   Litva  4–0  4–0  UEFA Avropa Çempionatı 2016 Seçmə mərhələ 2.  5 sentyabr 2015  San-Marino Stadionu, Serravalle, San-Marino   San-Marino  5–0  6–0  UEFA Avropa Çempionatı 2016 Seçmə mərhələ 3.  8 sentyabr 2015  Uembli stadionu, London, İngiltərə   İsveçrə  1–0  2–0  UEFA Avropa Çempionatı 2016 Seçmə mərhələ 2.  26 mart 2016  Berlin Olimpiya Stadionu, Berlin, Almaniya   Almaniya  2–1 3–2  Yoldaşlıq oyunu 3.  22 may 2016  Mançester Şəhər Stadionu, Mançester, İngiltərə   Türkiyə  1–0  2–1  Yoldaşlıq oyunu

 Mükafatları 

 Şəxsi 
 "Milluoll" klubunda mövsümün gənc oyunçusu: 2011–12
 İngiltərə Premyer Liqasında ayın oyunçusu: yanvar 2015, fevral 2015
 İngiltərədə ayın qolu: yanvar 2015
 PFA versiyası üzrə ilin komandası: 2014–15
 PFA versiyası üzrə ilin gənc oyunçusu: 2014–15
 İngiltərə Premyer Liqasının qızıl butsu
 "Kicker" jurnalı tərəfindən "İlin şəxsiyyəti" mükafatını alıb

 İstinadlar 

 Xarici keçidlər 

 Soccerbase saytında statistika



Kateqoriya:İngiltərə futbolçuları
Kateqoriya:Tottenhem Hotspur FK oyunçuları
Kateqoriya:2022 FİFA Dünya Kuboku oyunçuları
Kateqoriya:Bayern Münhen FK oyunçuları
Kateqoriya:İngiltərənin kişi futbolçuları
Kateqoriya:Lester Siti FK oyunçuları
Kateqoriya:İngiltərə Premyer Liqası oyunçuları
Kateqoriya:Legioner Almaniya futbolçuları
Kateqoriya:Legioner İngiltərə futbolçuları
Kateqoriya:İngiltərə U-21 milli futbol komandasının oyunçuları
Kateqoriya:Bundesliqa oyunçuları
Kateqoriya:İngiltərə Futbol Liqası oyunçuları
Kateqoriya:UEFA Avro 2016 oyunçuları
Kateqoriya:2018 FİFA Dünya Kuboku oyunçuları
Kateqoriya:Birinci Diviziya/Premyer Liqa bombardirləri
Kateqoriya:UEFA Avro 2020 oyunçuları
Kateqoriya:UEFA Avro 2024 oyunçuları
Kateqoriya:FİFA Yüzlük Klubu
Kateqoriya:İngiltərə milli gənclər futbol komandasının oyunçuları
Kateqoriya:UEFA Avro 2020 oyunçuları
Kateqoriya:UEFA Çempionlar Liqasının bombardirləri